HONTIANSKE MORAVCE. V Hontianskych Moravciach v predajni s obnoseným textilom nútil 52-ročný muž z Ladzian 48-ročnú predavačku, aby mu dala 1000 eur, kľúče od prevádzky a zlaté šperky, ktoré mala. "Vyhrážal sa jej, že ak mu ich nedá, tak podpáli obchod aj dom a zabije ju. Žena mu preto dala 5 zlatých prsteňov, zlatú retiazku a prívesok," povedala krajská policajná hovorkyňa Petra Vaškov.
Zlodej spôsobil predavačke škodu za 200 eur. Polícia ho ešte v ten istý deň umiestnila do cely policajnej zadržania a obvinila ho z vydierania.